Školska godina 2015./2016.

Nastavna godina je započela u ponedjeljak 7. rujna 2015. god., a završila u petak 10. lipnja 2016. god. Škola je na kraju školske godine ima 159 učenika, od toga 81 djevojčica. Nastava se odvijala u prijepodnevnoj smjeni, a ostvareno je 180 radnih dana od čega 178 nastavnih.

Broj učenika po školama:

matična škola:

1.raz. 9 od toga 8 djevojčica 5.raz. 20 od toga 11 djevojčica

2.raz. 6 od toga 3 djevojčice 6.raz. 21 od toga 9 djevojčica

3.raz. 5 od toga 4 djevojčice 7.raz. 18 od toga 8 djevojčica

4.raz. 2 od toga 1 djevojčica 8.raz. 20 od toga 9 djevojčica

PŠ Belaj

1.raz. 16 od toga 10 djevojčica 3.raz. 13 od toga 6 djevojčica

2.raz. 11 od toga 5 djevojčica 4.raz. 10 od toga 5 djevojčica

PŠ Leskovac Barilovićki

1.raz. 3 od toga 1 djevojčica 3.raz. 2 od toga 1 djevojčica

2.raz. 0 od toga 0 djevojčica 4.raz. 2 od toga 0 djevojčica

PŠ Siča

1.raz. 0 od toga 0 djevojčica 3.raz. 2 od toga 0 djevojčica

2.raz. 0 od toga 0 djevojčica 4.raz. 2 od toga 2 djevojčice

Učitelji/učiteljice u ovoj školskoj godini bili su:

|  |  |  |
| --- | --- | --- |
| Ime i prezime | Zvanje | Predmet koji predaje |
| Barica Banjavčić | Dipl.uč. raz.nastave, pojačanamatematika | Razredna nastava, 3.raz. Belaj |
| Marijana Bosiljevac | Učiteljica raz.nastave | Razredna nastava, 4. raz. Belaj |
| Nada Višal | Dipl.uč. raz.nastave, pojačanhrvatski jezik | Razredna nastava, Belaj 1. raz. |
| Renato Ilić | Učitelj raz.nastave | Razredna nastava, 2.raz. Belaj |
| Anka Grman | Dipl.uč. raz.nastave, pojačanainformatika, učiteljica savjetnica | Razredna nastava, 2. i 3. raz. Barilović |
| Danijela Zatezalo | Dipl.uč. raz.nastave, pojačanoprirodoslovlje | Razredna nastava 1. i 4. raz. Barilović |
| Lidija Gojak Pavlić | Dipl.uč.raz.nastave, pojačanageografija i informatika | Razredna nastava, 1., 3. i 4. raz. Leskovac Barilovićki |
| Maja Pignar- Mijović | Dipl.uč. raz.nastave, pojačanhrvatski jezik | Razredna nastava, Siča, 3. i 4. raz.  |
| Mirjana Vranić-Šušlje | Dipl.uč. raz.nastave, pojačanhrvatski jezik | Hrvatski jezik |
| Nevenka Mikulić | Dipl.uč. raz.nastave, pojačana likovna kultura | Likovna kultura |
| DuškoGvozdić | Prof.glazbene kulture | Glazbenakultura |
| Karolina Čorak | Dipl.uč. raz.nastave, pojačanengleski jezik | Engleski jezik, 5. i 8. razred,Belaj i Barilović 1.- 4.raz. |
| Kristinu Cindrić Banović | Dipl.uč.raz.nastavepojačan engleski jezik | Engleski jezik 6. i 7. raz.Leskovac Bar. i Siča |
| Jelena Rimay | Profesor talijanskog i španjolskog jezika i književnosti | Talijanski jezik, 4., 5. i 6. raz. |
| Daria Peraković | Dipl.uč.raz.nastavepojačan njemački jezik | Njemački jezik, 4. do 8. razred |
| Ivana Tuškan Mihalić | Dipl.uč.raz.nastavepojačana matematika | Matematika |
| DarkoCerjanec | Dipl.ing.biologije, PPODoktor znanosti | Priroda i biologija |
| ŽeljkaObrovac | Dipl.ing. prehramb. tehnologijePPO | Kemija  |
| Zrinko Bahorić | Magistar fizike i geofizike | Fizika |
| Anita Paranos | Profesor povijesti | Povijest |
| Josip Novosel (zamjena za Patrisa Šupera) | Magistar primarnog obrazovanja | Geografija |
| Predrag Novković Mihalić | Dipl.ing. prometa | Tehnička kultura |
| Robert Magdić | Prof kineziologije  | TZK  |
| Jure Gagić | Diplomirani teolog | Vjeronauk, matična škola i Siča |
| Dubravka Beljan | Teolog | Vjeronauk, Belaj i Leskovac |
| Mario Zovkić | Dipl.uč. raz.nastave, pojačanainformatika | Informatika |

Pripravnici: stručno osposobljavanje bez zasnivanja radnog odnosa

|  |  |  |  |
| --- | --- | --- | --- |
| Ime i prezime | Zvanje | Predmet koji predaje | Mentor |
| Antonija Puljar do 8. prosinca 2015. | Magistra primarnog obrazovanja | Razredna nastava, Leskovac Barilovićki | Lidija Gojak Pavlić |

Stručne suradnice:

|  |  |  |
| --- | --- | --- |
| Ime i prezime | Zvanje | Stručna suradnica |
| Branka Dojčinović | Diplomirana knjižničarka | knjižničarka |
| Dejana Kirinčić | Diplomirana socijalna radnica | socijalna radnica |

Ravnateljica:

|  |  |  |
| --- | --- | --- |
| Ime i prezime | Struka | Radno mjesto |
| Vesna Car | Dipl.uč.raz.nastave, pojačanamatematika | Ravnateljica |

Ostali djelatnici:

|  |  |  |
| --- | --- | --- |
| Ime i prezime | Struka | Radno mjesto |
| Andreja Štefanac | Poslovna tajnica | Računovođa-tajnica |
| Danijela Štefanac, zamjena | Diplomirana ekonomistica | Voditeljica računovodstva i tajnica |
| Snježana Štefanac | Diplomirana pravnica | Tajnica |
| Sanja Zetović-Dujmović | Ekonomistica | Voditeljica računovodstva |
| Ivana Marčac | Kuharica | Kuharica |
| Juraj Štefanac | Tehničar za strojeve | Domar-ložač-vozač |
| Đurđica Banjavčić | NKV radnica | Spremačica |
| Jadranka Bosiljevac | NKV radnica | Spremačica |
| Ankica Bošnjak | Struč. radnica za izradu odjeće | Spremačica |
| Goran Maglić | Konobar | Spremač |

Na zamjeni su kraće vrijeme radili i :

Josip Novosel – zamjena za geografiju (bolovanje Patrisa Šupera) i učitelj predškole

Marijana Župčić – zamjena za Gorana Maglića

Ove školske godine asistentica Ivanu Viktoru Novoselu bila je Antonia Banović.

Na kraju nastavne godine pozitivno je ocijenjeno 150 učenika, a 8 je učenika upućeno na dopunski rad. Jedan učenik ponavlja razred. Troje učenika se ispisalo krajem školske godine zbog odlaska u Njemačku i nisu završili razred.

Nakon dopunskog rada iz matematike, hrvatskog jezika, engleskog jezika i povijesti pozitivno su ocijenjena 5 učenika, a 3 učenika su upućena na popravni ispit iz matematike.

Na popravnom ispitu iz matematike dvoje učenika je ocijenjeno pozitivno, a jedan učenik negativnom ocjenom.

**Na kraju školske godine 157 učenika je pozitivno ocijenjen, a 2 učenika ponavlja razred.**

Od prvog do četvrtog razreda ima 54 odlična učenika, 26 vrlo dobrih i 1 dobar učenik.

Od petog do osmog razreda ima 31 odličan učenika, 31 vrlo dobrih, 14 dobrih, 0 dovoljnih i 2 učenika s nedovoljnim uspjehom.

Učenici su tijekom školske godine izostali 6595 sati opravdano ili 41 po učeniku. Od toga je neopravdanih izostanaka 8.

Pohvaljeno je 52 učenika i nagrađeno 27 učenika. Od 5. – 8. razreda 5 učenika je dobilo pedagošku mjeru ukor, a 1 pisanu opomenu.

Uzorno se vladalo 135 učenika, dobro 21, a 3 loše.

Izbornu nastavu iz rimokatoličkog vjeronauka polazilo je 155 učenika, njemački jezik 39 učenika, talijanski jezik 13 učenika, informatiku je polazilo 77 učenika, a izbornu nastavu tehničke kulture je polazilo 4 učenika.

Dopunsku nastavu polazili su iz hrvatskog jezika, matematike, engleskog jezika i kemije, a dodatnu nastavu iz hrvatskog jezika, matematike i engleskog jezika.

Od izvannastavnih aktivnosti učenici su bili uključeni u dramske, likovne i recitatorske grupe, Glazbeno plesnu grupu, Igraonicu njemačkog jezika i talijanskog jezika, Gimnastiku, Učeničku zadrugu Barilko, Pjevački zbor, Mlade knjižničare, Globe program, Eko grupu, Informatičku grupu, Vjeronaučnu grupu, Likovnu grupu, Povijesnu grupu.

Učenici su aktivni i u izvanškolskim aktivnostima: DVD Barilović, zatim u kudovima Barilović i Vinčica, Glazbenoj školi Karlovac, Stolno teniskom klubu Aquaestil, NK Karlovac i Duga Resa, Krnjak i Mostanje, Taekwondo klubu Karlovac, Dječjem zboru Zorica, Konjičkom klubu Barilo, Šahovskom klubu Duga Resa, Športskoj udruzi "Plavi Zmaj" Duga Resa i Ministrantima.

Učenici osmog razreda išli su na završnu ekskurziju u Zaostrog, Klis, lađarenje Neretvom i Dubrovnik. Završni izlet ove godine bio je u Karlobag, MC Nikola Tesla i Spomendom Ante Starčevića u Velikom Žitniku. Učenici su često odlazili i na manje terenske nastave do Duge Rese, Karlovca i Zagreba, posjećivali knjižnicu, kazalište i kino te muzeje. Tako su bili i u Muzeju iluzija te posjetili HRT. Učenici četvrtog razreda i ove godine su bili u školi u prirodi u Selcu.

Redovito se vodi briga o zdravlju, a učenici se cijepe protiv difterije, tetanusa, dječje paralize. Također se održavaju i sistematski pregledi petaša i osmaša. S ciljem poboljšanja prehrambenih navika provodili smo projekte Shema školskog voća i Shema školskog mlijeka. Svaki učenik je jednom tjedno dobio voćku, a učenici od prvog do četvrtog razreda čašu mlijeka. Za učenike su organizirana predavanja iz sigurnosti u prometu.

Učenici su sudjelovali na županijskim natjecanjima iz informatike, biologije, vjeronauka, LIK-a, tehničke kulture, Sigurno u prometu, Lidrana, a najbolji uspjeh ostvarili su na županijskom natjecanju u gimnastici. Učenici su osvojili 2. mjesto a učenice 4. mjesto.

Održana su dva susreta s piscima književnicom Bojanom Meandžijom i umirovljenom učiteljicom Anom Frketić.

Održana su i predavanja i izložbe o opasnostima od mina i pomoći u protuminskom djelovanju, predavanje je održao Dražen Šimunović, načelnik za edukaciju i pomoćnik minskim žrtvama. Predavanje HGSS-a održala je predavačica mr. Tatjana Čumpek. Najvažnije o voću i povrću, voćnjaku i korisnim kukcima govorila je Nikolina Štedul, Savjetodavna služba, stručni suradnik za hortikulturu. Predavanje o šumarstvu povodom obilježavanja 250 godina hrvatskog šumarstva održala je Lucija Vargović iz Šumarije Duga Resa (izložba fotografija u dvorani matične škole i u PŠ Belaj). Međunarodni dan bioraznolikosti i Dan zaštite prirode u Hrvatskoj kroz predavanje u projektu Ekološka pismenost obilježili su socijalni ekolog dr. Vladimir Lay, učitelji biologije dr. Darko Cerjanec, a vjeroučitelj Jure Gagić govorio je o tzv. ekološkoj enciklici pape Franje „Laudato si“ („Hvaljen budi“).

Ove godine su se našoj školi predstavili Ronilački klub "Žabac" i Konjički klub "Barilo" iz Barilovića. Članovi kluba predstavili su se učenicima u autentičnoj husarskoj odori te im ispričali povijest prve konjaničke pukovnije ustrojene u Vojnoj krajini.

Gosti u razredu bili su i neki roditelji Miroslav Marčinković (Skulpture od drveta i snijega), Ervin Brnardić (OPG).

Naše škole redovito je posjećivao bibliobus i bibliokombi.

Učenici PŠ Siča i ove su godine gostovali svojim božićnim igrokazom Najljepša božićna jelka u COODM Karlovac i Knjiguljici.

Prigodno smo obilježili Svjetski dan školskog mlijeka, Svjetski dan osmijeha, Međunarodni dan i tjedan djeteta, Dan neovisnosti, Dan kruha, Međunarodni dan pješačenja, kestenijada, Dan jabuka, Sve svete, program povodom obljetnice izlaska agresorskih tenkova i sjećanje na žrtve rata (Belaj), Sjećanje na Vukovar, maškare, Valentinovo, Dan ružičastih majica - prevencija vršnjačkog nasilja, Dan kravate, Dan planeta Zemlje, Svjetski dan meteorologije, Dan voda, Međunarodni dan broja π, Međunarodni praznik rada, Dan Europe, Majčin dan, Svjetski dan nepušenja, Dan državnosti, Svjetski dan osmijeha. Održana je priredba za prvašiće te božićne priredbe i radionice.

Održano je više integriranih dana, a odrađeno je i puno projekata. Projekt školske knjižnice „Anđeli dobrih knjiga“ započet je s ciljem prikupljanja sredstava za obnovu knjižnog fonda a osim knjižničarke u njega su se uključili i drugi zaposlenici škole.

Prilog o projektu Vrijeme za priču u PŠ Siča napravila je televizijska ekipa TV 4 rijeke i HTV-a, a RM portal pisao je o jubilarnoj 100. priči, u ovom projektu do kraja nastavne godine pročitano je 112 priča

Po prvi puta je održana Večer matematike - skup interaktivnih radionica koje potiču izgradnju pozitivnog stava prema matematici. Roditelji i učenici zajedno su rješavali zadatke.

Uključili smo se u eTwinning te već prve godine sudjelovali u tri projekta: Christmas card exchange, My castle, our wold, My family (Karolina Čorak, Mirjana Vranić Šušlje, Josip Novosel, Anita Paranos, Mario Zovkić, Daria Peraković, Dejana Kirinčić, Vesna Car)

Prijavljivali smo se na različite natječaje, a najuspješniji bili smo na sljedećim natječajima:

* Likovni natječaj: „Poj riči materinske“, Primošten učenik MŠ Filip Boljar (2. r.) nagrađen knjigom, Zbornikom radova i pohvalnicom,
* Međunarodni natječaj „Slavini mladi akvarelisti“, OŠ „Slava Raškaj“, Ozalj učenik MŠ Lovro Bišćan (2. r. ) 2. nagrada
* Literarno-likovni natječaj „Djetinjstvo i školovanje“, u OŠ Draganići učenici MŠ Ela Marić (3. r. ) 1. nagrada, Lovro Bišćan (2. r. ) 2. nagrada, Petra Petrunić (PŠ Leskovac Bar.) 3. mjesto u literarnoj kategoriji.,
* Literarno-likovni natječaj bibliobusne službe GK I. G. Kovačić (Pro)svijetli me knjigom učenica PŠ Siča Marta Novosel, 4.r.- 1. nagrada za najbolji likovni rad, literarni rad učenika Davida Milčića PŠ Belaj bio je izložen u gradskoj knjižnici IGK
* Učenik PŠ Leskovac Bar. Ante Spudić je pjesmicom "Moja iža" sudjelovao na 35. Smotri dječjeg kajkavskog pjesništva u Sv. Ivanu Zelini, objavljena je u zbirci pjesama "Čarobni sviet"
* Likovni natječaj "Dobrota u nama i oko nas" učenica prvog razreda PŠ Belaj Dora Halar osvojila je 3. mjesto s likovnim radom
* Literarni natječaj "Mali kaj v Zelini" - pjesmica "Moja iža" učenika Ante Spudića (3. r.) objavljena je u zbirci pjesama "Čarobni sviet" i javno izvedena na 35. Smotri dječjeg kajkavskog pjesništva „Dragutin Domjanić“ u Sv. Ivanu Zelini, listopad 2015.g.

Sudjelovali smo na 15. učiteljskom odbojkaškom turniru u organizaciji Tehničke škole Karlovac, pobijedila je OŠ Vladimr Nazor.

Posjetio nas je STEM auto (5. kolovoza) iz Croatian Makersa, g. Vlado Ledvaj održao je robotičke radionice u Bariloviću i Belaju

Učenici su sudjelovali u volonterskom Eko kampu 2016. u organizaciji LAG-a Petrova gora koji je namijenjen učenicima od 4. do 6. razreda, a održavao se u Donjem Velemeriću i na Muljavi.

Učeničku zadrugu Barilko vodila je Darija Peraković, učiteljica njemačkog jezika. Asistentica u nastavi u PŠ Siča bila je Antonija Banović. Pripravništvo je završila Antonija Puljar u PŠ Leskovac Barilovićki uz mentorstvo Lidije Gojak Pavlić.

Zaposlenici škole bili su na zajedničkom ručku povodom kraja školske godine na Lovačkom domu Belaj.

Učitelj prirode i biologije dr Darko Cerjanac je putovao na stručno usavršavanje u Mađarsku, a ravnateljica Vesna Car u Brisel.

Razrednica Ivana Tuškan Mihalić uspješno je provela eUpise svojih osmaša u srednju školu

Općina Barilović osigurala je financijska sredstva za paketiće za sv. Nikolu, knjige za školsku knjižnicu (1860 kn), knjige za odlikaše, sufinancirala školu u prirodi i dnevnice za učitelje, projekt eTwinning, financirala održavanje predškole, kupila prijenosno računalo za PŠ Belaj, dvije glazbene linije, udžbenike i radne bilježnice za učenike škole te koševe za školsko igralište.

Nastavljen je projekt Kolegijalno opažanje nastave tijekom kojeg su učitelji RN odlazili jedan drugome na nastavu

Kupljen je novi računovodstveni program.

Ivan Škrtić, učitelj naše škole u mirovini, umro je 24. srpnja 2016.

Rad škole mogao se pratiti na mrežnim stranicama škole i facebook stranici škole.

U Bariloviću, 31. kolovoza 2016.

 Ravnateljica: Vesna Car